cyanic-selkie/wikianc huggingface dataset:
চ্যানেল দ্বীপপুঞ্জ
ডাচি অফ নরম্যান্ডি
১৪ শতকে দ্বীপগুলোকে ডায়োসিস অফ ক্যুট্যান্সেসের পরিবর্তে বিভিন্ন এলাকার অধীনস্থ করার চেষ্টা করা হয়। ১৪০০ সালে পশ্চিম ফ্রান্সের নান্তেস শহরে, ১৪৯৬ সালে দক্ষিণ ইংল্যান্ডের স্যালসবারি শহরে এবং ১৪৯৯ সালে ইংল্যান্ডের উইনচেস্টারের অধীনস্থ করার প্রচেষ্টা চালানোর পর অবশেষে ১৫৬৯ সালে কাউন্সিলের অর্ডারের মাধ্যমে সবগুলো দ্বীপকে একত্রে ডায়োসিস অফ উইনচেস্টারের অন্তর্ভুক্ত করা হয়। কিন্তু এই ডায়োসিসের বিশপের কোন শাসন দ্বীপগুলোতে কার্যকর হচ্ছিল না কারণ এই দ্বীপগুলোতে ক্যালভিনিস্ট(ফরাসি ধর্মতাত্বিক জন ক্যালভিন এবং তার উত্তরসূরীদের দ্বারা প্রতিষ্ঠিত রোমান ক্যাথোলিক বিরোধী ধর্মব্যবস্থার অনুগামী)-দের সংখ্যা অনেক বেড়ে গিয়েছিল। এমনকি ১৬২০ সালের আগে জার্সিতে এবং ১৬৬৩ সালের আগে গার্নসিতে চার্চের কোন বিশপ সম্প্রদায়ও ছিল না। এরপর ১৫৬৫ সালে ইংল্যান্ডের রাণী 'এলিজাবেথ ১ম' সার্ক দ্বীপে সেইনিউরশিপ(seigneurship) বা সেইনিউর নামক ফ্রান্সের ততকালীন এক প্রকার জমিদারী ব্যবস্থা প্রদান করেন। এই জমিদারী ব্যবস্থাই মূলত বর্তমানে সার্ক দ্বীপের যে সংবিধান রয়েছে তার মূল ভিত্তি হিসেবে কাজ করে আসছে।
১৭ শতক ও ১৮ শতক
১৬৩৯ থেকে ১৬৫৩ সাল পর্যন্ত ইংল্যান্ড, স্কটল্যান্ড এবং আয়ারল্যান্ডের রাজ্যগুলোতে সংঘাতের সৃষ্টি হয় যেখানে এই প্রতিটি রাজ্যের একই রাজা বা একমাত্র শাসক ছিলেন চার্লস ১ম, এই সংঘাতটি 'ওয়ার অফ দ্য থ্রি কিংডম বা বৃটিশ গৃহযুদ্ধ' নামে পরিচিত। এই যুদ্ধের সময় ১৬৪৬ থেকে ১৬৫০ সাল পর্যন্ত জার্সি দ্বীপ এর রাজতন্ত্রবাদের জন্য চার্লসের (মূলত চার্লস ২য়ের) বিরুদ্ধে শক্তিশালী অবস্থান গ্রহণ করে। অন্যদিকে গার্নসি দ্বীপ সংসদীয় শাসনকেই বেশি সমর্থন করেছিল যদিও এর একটি গুরুত্বপূর্ণ প্রাসাদ করনেট(Castle Cornet), রাজতন্ত্রবাদীদের দ্বারাই পরিচালিত হচ্ছিল যারা ১৬৫১ সালে অবশেষে আত্নসমর্পণ করে।
চ্যানেল দ্বীপপুঞ্জ উত্তর আমেরিকার উপনিবেশগুলির সাথে বাণিজ্যিক এবং রাজনৈতিক সম্পর্ক স্থাপনে আগ্রহ প্রকাশ করতে শুরু করে। এমনকি উত্তর আমেরিকার পূর্ব উপকূলের দ্বীপ নিউফাউন্ডল্যান্ডের সাথে মৎস্য-ব্যবসায়ও তারা যুক্ত হয়। এরই ধারাবাহিকতায় জার্সি দ্বীপে চার্লস ২য় নির্বাসনে থাকার সময় তাকে যথেষ্ট সহযোগীতা করার কারণে তিনি জার্সি এবং ইংল্যান্ডের রাজতন্ত্রবাদী রাষ্ট্রনায়ক- জর্জ কার্টারকে উত্তর আমেরিকার উপনিবেশগুলো হতে একটি বড় এলাকা প্রদান করেন যা জর্জ কার্টার 'নিউ জার্সি' নামে নামকরণ করেন। এই নিউ জার্সি এখনো যুক্তরাষ্ট্রের একটি অন্যতম প্রদেশ। উত্তর আমেরিকার শুরুর দিকের একজন ঔপনিবেশিক শাসক ছিলেন গার্নসির ইংলিশ ঔপনিবেশিক অ্যাডমিনিস্ট্রেটর স্যার এডমন্ড অ্যানড্রস, এছাড়াও তিনি 'ডমিনিয়ন অফ নিউ ইংল্যান্ড'-এর তৎকালীন প্রধান ছিলেন। উত্তর-পূর্ব যুক্তরাষ্ট্রের ছয়টি প্রদেশ একত্রে নিয়ে গঠিত একটি অঞ্চল নিউ ইংল্যান্ড নামে পরিচিত। ডমিনিয়ন অফ নিউ ইংল্যান্ড, এই নিউ ইংল্যান্ডের একটি স্বল্পস্থায়ী(১৬৮৬ থেকে ১৬৮৯ সাল পর্যন্ত) প্রশাসনিক সমিতি ছিল।
অখিল ভারতীয় বিদ্যার্থী পরিষদ
অখিল ভারতীয় বিদ্যার্থী পরিষদ ভারতের একটি ডানপন্থী ছাত্র সংগঠন, যেটি ভারতের হিন্দু জাতীয়তাবাদী সংগঠন রাষ্ট্রীয় স্বয়ংসেবক সঙ্ঘের সাথে সম্পৃক্ত । তাদের দাবি অনুযায়ী এটি ভারতের সবথেকে বড় ছাত্র সংগঠন ।
চ্যানেল দ্বীপপুঞ্জ
১৭ শতক ও ১৮ শতক
১৭৮৯ সালে ফ্রান্সের রাজনৈতিক এবং সামাজিক ব্যবস্থায় ব্যাপক মৌলিক পরিবর্তন ঘটতে শুরু করে যা ১৭৯৯ সালে 'ফ্রেঞ্চ কনস্যুলেট(ফ্রান্সের সর্বোচ্চ সরকারি ব্যবস্থা)' প্রতিষ্ঠিত হওয়ার মাধ্যমে সমাপ্ত হয়, এই সময়কালটিকে 'ফ্রেঞ্চ রেভল্যুশন(French Revolution) নামে অভিহিত করা হয়। এই রেভল্যুশনের পর ফ্রান্সে বসবাসকারী প্রাভাবশালী প্রবাসীরা চ্যানেল দ্বীপপুঞ্জে আশ্রয় নেওয়ার আবেদন জানায়। ফলে ১৮ শতকের পর থেকে এই দ্বিপপুঞ্জকে 'ফ্রেঞ্চ দ্বীপপুঞ্জ বা The French Isles' নামে ডাকার চল শুরু হয়। একই কারণে এখানকার শহরগুলোতে এখন পর্যন্ত যে আবাসস্থলগুলো দেখা যায় তা ঐ আমলেই তৈরী। গার্নসির সেইন্ট পিটার পোর্ট শহরে যে বন্দর বিদ্যমান, তার বেশিরভাগ অংশও একই সময়ে (১৮৬৫ সালের মধ্যে) নির্মিত হয়েছিল।
অখিল ভারতীয় বিদ্যার্থী পরিষদ
ইতিহাস
১৯৪৮ সালে রাষ্ট্রীয় স্বয়ংসেবক সঙ্ঘ নেতা বলরাজ মাধেক প্রথম এই সংগঠনটি তৈরি করেন এবং ১৯৪৯ সালে ৯ই জুলাই প্রথম আইনত নথিভুক্ত করা হয়। এই ছাত্র সংগঠনটির প্রতিষ্ঠার প্রাথমিক লক্ষ্য ছিল তৎকালীন ভারতের বিশ্ববিদ্যালয় গুলিতে ক্রমবর্ধমান কমিউনিস্ট প্রভাব রোধ করা। ১৯৫৮ সালে যশবন্ত রাও কেল্লার এই সংগঠনটির প্রধান প্রচারকের ভুমিকা গ্রহণ করেন। এবিভিপির ওয়েবসাইটে যশবন্ত রাওকেই সংগঠনের 'প্রধান স্থপতি' বলে উল্লেখ করা হয়েছে।
চ্যানেল দ্বীপপুঞ্জ
দ্বিতীয় বিশ্বযুদ্ধ
দ্বিতীয় বিশ্বযুদ্ধের সময় চ্যানেল দ্বীপপুঞ্জগুলো বৃটিশ আইল্‌স(উত্তর আটলান্টিকে অবস্থিত ইউরোপের একটি দ্বীপপুঞ্জ)-এর অন্তর্ভুক্ত ছিল। এসময় চ্যানেল দ্বীপপুঞ্জকে জার্মান সৈনিকেরা দখল করে নেয়। কিন্তু ১৯৪০ সালের জুন মাসে বৃটিশ সরকার এই দ্বীপপুঞ্জ হতে সকল সামরিক বাহিনী সরিয়ে ফেলে এবং ২১ জুন এখানকার তৎকালীন লিউট্যানেন্ট গভর্নরও তার অবস্থান হতে প্রাত্যাহতি জানায়। শুধুমাত্র তাদের অন্তরক প্রশাসন(insular administration) এখানে থেকে যায় এবং আগাম জার্মান সৈনিকদের আগমনের ব্যবস্থা করতে থাকে যার পাশাপাশি তারা দ্বীপপুঞ্জের শাসনও চালাতে থাকে।
অখিল ভারতীয় বিদ্যার্থী পরিষদ
ইতিহাস
১৯৬১ সাল থেকেই ভারতের বিভিন্ন হিন্দু - মুসলিম দাঙ্গায় এবিভিপির যোগসূত্র পাওয়া যায় । যদিও ১৯৭০ এর পর থেকে এবিভিপি দুর্নীতি, মূল্যবৃদ্ধির মতো বিভিন্ন মধ্যবিত্ত সমস্যা গুলো নিয়ে কথা বলতে শোনা যায়। সত্তরের জেপি আন্দোলনের সময় এবিভিপি গুরুত্বপূর্ণ ভুমিকা পালন করেন। ভারতে জরুরী অবস্থার পর থেকে এবিভিপির উত্থান আরও ত্বরান্বিত হয়।
চ্যানেল দ্বীপপুঞ্জ
দ্বিতীয় বিশ্বযুদ্ধ
পরবর্তী জার্মান সেনাবাহিনীর আগমনের আগেই, ১৯৪০ এর ৩০ জুন হতে ৪ জুলাই-এর মাঝে চ্যানেল দ্বীপপুঞ্জের বেশিরভাগ জনগণ এখান থেকে পালিয়ে যায়। এই দ্বীপপুঞ্জের অসংখ্য যুবক মিত্রবাহিনীতে যোগ দেয়। জার্সি দ্বীপের ৫০,০০০ জনগণের মাঝে ৬,৬০০ যুবক এবং গার্নসি দ্বীপের ৪২,০০০ জনগণের মাঝে ১৭,০০০ জন যুবক মিত্রবাহিনীতে যোগ দেয়। ইংল্যান্ড এবং স্কটল্যান্ডের হাজার হাজার শিশু-কিশোরকে স্কুল-কলেজ হতে সরিয়ে নেওয়া হয়। অন্যদিকে, সার্ক দ্বীপের জনগণের কেউ তাদের বসতি ছেড়ে যায় নি। আবার অল্ডার্নি দ্বীপের মাত্র ৬ জন মানুষ ছাড়া সবাই অন্যত্র পাড়ি জমায়।
অখিল ভারতীয় বিদ্যার্থী পরিষদ
বিজেপি ও এবিভিপি
বিজেপি এবং এবিভির সম্পর্ক যদি লক্ষ্য করা যায় দেখা যায় দুটোই জাতীয়তাবাদী সংগঠন, কিছু ক্ষেত্রে মতের চিন্তা ধারারও মিল লক্ষ্য করা যায়, তবে দুটোই ভিন্ন সংগঠন।
চ্যানেল দ্বীপপুঞ্জ
দ্বিতীয় বিশ্বযুদ্ধ
অল্ডার্নি দ্বীপে জার্মানরা মোট ৪টি ক্যাম্প স্থাপন করে। এই ক্যাম্পে দ্বীপপুঞ্জের ৬,০০০ জন শ্রমিকের মাঝে ৭০০ জন মৃত্যুবরণ করে। নথি ও কাগজপত্রের সবই ধ্বংস করে দেওয়ার কারণে অন্যান্য দ্বীপগুলোতে কতজনের মৃত্যু ঘটেছে তার কোন হিসাব পাওয়া সম্ভব হয় নি। বৃটেনের মাটিতে একমাত্র অল্ডার্নিতেই নাৎসিদের বন্দিশিবির ছিল। যুক্তরাজ্যের নৌবাহিনী প্রায়ই চ্যানেল দ্বীপপুঞ্জে অবস্থানরত শত্রুবাহিনীতে হামলা চালিয়ে তাদের সরবরাহ, যুদ্ধের অস্ত্র ও যোগাযোগ ব্যবস্থা ধ্বংস করে দিতো(এই কাজটি 'ব্লকেড' নামে পরিচিত)। বিশেষত ১৯৪৪ সালের জুনে এখানে নরম্যান্ডি হতে আক্রমণ ঘটলে ব্লকেডের পরিমাণ অনেক বেশি বেড়ে যায়। সে সময় জার্মান সেনাদের দ্বীপপুঞ্জটি দখল করার পাঁচ বছর পেরিয়ে গিয়েছিল এবং সেখানে অভাব-অনটনের পরিমাণ এত বেড়ে যায় যে শেষ ৫ মাসে সেখানে প্রায় দুর্ভিক্ষ শুরু হয়ে গিয়েছিল। ফলে দুই পক্ষের সমঝোতার মাধ্যমে চ্যানেল দ্বীপপুঞ্জে মানবিক প্রতিষ্ঠান 'রেড ক্রস' থেকে যথেষ্ট সাহায্য পাঠানো হয় যা 'এস.এস.ভেগা' জাহাজের মাধ্যমে ১৯৪৪ সালের ডিসেম্বরে এসে পৌঁছায়।
১৯৪০ থেকে ১৯৪৫ সাল পর্যন্ত চ্যানেল দ্বীপপুঞ্জে জার্মানদের কঠোর দখলদারি ও শোষণ চলতে থাকে। ২,০০০ জনের বেশি মানুষকে তারা নির্বাসনে পাঠয়ে দেয়। ইহুদিদেরকে কখনো বন্দিশিবিরে পাঠিয়ে দেয়া হতো, কখনো 'পার্টিসান(Partisan)' নামের এক অস্বাভাবিক অদ্ভুত ধরনের সামরিক বাহিনীতে যোগ করিয়ে দিতো, অনেক সময় জোরপূর্বক শত্রুবাহিনীর সহযোগীতার মাধ্যম হিসেবে, এছাড়াও দাস হিসেবে তাদেরকে ব্যবহার করা হতো। ১৯৩৯ সালে ৪ বছরব্যাপী স্প্যানিশ গৃহযুদ্ধের সমাপ্তি ঘটার পর অনেক স্পানিশ শরণার্থীকে এই দ্বীপপুঞ্জে এনে সামরিক স্থাপনা কিংবা দুর্গ নির্মাণের শ্রমিক হিসেবে নিয়োজিত করা হয়। পরবর্তীতে অবশ্য সেন্ট্রাল ইউরোপিয়ান অর্থাৎ 'সেন্ট্রাল ইউরোপ(Central Europe) বা ইউরোপের কেন্দ্রীয় অঞ্চল' হতে আগত জনগণ এবং রাশিয়ানরা একত্রে এই নির্মাণকার্যটি চালিয়ে নিয়ে যায়।  সে সময় এখানে প্রচুর পরিমাণে মাইন স্থাপন করা হয়। শুধুমাত্র জার্সিতেই ৬৫,৭১৮ টি মাইন স্থাপন করা হয়েছিল।
দ্বিতীয় বিশ্বযুদ্ধের সময়ে চ্যানেল দ্বীপপুঞ্জে কোন প্রতিরোধমূলক আন্দোলন ঘটেনি যেখানে ফ্রান্সের মূল ভূখণ্ডে প্রচুর পরিমাণে নাৎসি বিরোধী আন্দোলন ঘটছিল যারা একত্রে 'ফ্রেঞ্চ রেসিস্ট্যান্স' নামে পরিচিত ছিল। চ্যানেল দ্বীপপুঞ্জের জার্মান সেনাবাহিনীতে কোন 'গেস্তাপো (গোপন নাৎসি পুলিশ)' উপস্থিত ছিল না। তারপরেও এখানে এই আন্দোলনগুলো না ঘটার পেছনে বেশ কিছু কারণ ছিল। দ্বীপগুলো সবই বিচ্ছিন্ন ছিল এবং এদের আকার অনেক ছোট হওয়ায় আন্দোলনকারীদের লুকানোর যথেষ্ট জায়গা ছিল না, জার্মান সৈনিকদের সংখ্যা বরাবরই এখানে অনেক বেশি ছিল(প্রতি দুইজন দ্বীপবাসীর জন্য একজন করে সৈনিক ছিল), এছাড়াও যুদ্ধের শুরুর দিকে দ্বীপপুঞ্জের বেশিরভাগ জনগণ বৃটিশ আর্মিতে যোগদান করে ফেলেছিল। সব মিলিয়ে এখানে আর কোন প্রতিরোধমূলক আন্দোলন ঘটানো সম্ভব হয় নি।
৮ মে, ১৯৪৫ সালে ইংল্যান্ডের স্বাধীনতার পরপরই চ্যানেল দ্বীপপুঞ্জে জার্মান দখলদারিদের অবসান ঘটে। পরদিন ৯ মে, ১৯৪৫ সালে জার্সি ও গার্নসি তাদের স্বাধীনতা এবং বিজয় উদযাপন করে। তবে এর পুরো ৭ দিন পর অল্ডার্নিতে অবস্থানকারী জার্মান সেনারা মের ১৬ তারিখে অল্ডার্নি ত্যাগ করে। এই সেনাবাহিনী সর্বশেষ অত্নসমর্পণকারী জার্মান নাৎসিদের মাঝে একটি ছিল। ২৩ জুন গ্রেট বৃটেন হতে আগত প্রথম জাহাজে করেই প্রথম দিকে যারা দ্বীপপুঞ্জ ত্যাগ করেছিল তারা ফিরে আসে। তবে অল্ডার্নির জনগণ ১৯৪৫ সালের ডিসেম্বর মাসের আগে ফিরে আসতে সক্ষম হয় নি। এ সময়, ৫ বছরের মতো এত লম্বা সময় ধরে পরিবার-পরিজনের কাছ থেকে দূরে থাকার কারণে অনেকের কাছেই ফিরে আসার পর চারপাশের পরিবেশের সাথে খাপ খাইয়ে নিতে বেশ সময় লেগে গিয়েছিল।
১৯৪৫ সালের পর
যুদ্ধের পরপর চ্যানেল দ্বীপপুঞ্জে যেসব পুনঃনির্মানের কাজ ঘটেছিল সেগুলো এখানকার অর্থনীতিতে যথেষ্ট পরিবর্তন এনে দেয়। পাশাপাশি এখানে অভিবাসী এবং দর্শনার্থীদের সংখ্যাও বেড়ে যায়। অর্থনৈতিক সেবা প্রদানকারী প্রতিষ্ঠান 'অফশোর ফাইন্যান্স সেন্টার বা ও.এফ.সি'-এর সাহায্যের মাধ্যমে এখানকার নির্দলীয় সরকারগুলো বেশ কিছু সামাজিক কর্মসূচি গ্রহণ করে যা ১৯৬০ সালের সময় থেকে বৃদ্ধি লাভ করে। এখানকার আইনসভাও নতুন করে প্রতিষ্ঠিত হয়। চ্যানেল দ্বীপপুঞ্জ 'ইউরোপিয়ান ইকোনোমিক কম্যুনিটি (European Economic Community)'-তে যোগদান করেনি, যদিও যুক্তরাজ্য এই কম্যুনিটির অন্তর্ভুক্ত। ১৯৯০ সাল থেকে কৃষি এবং পর্যটন ক্ষেত্রে দ্বীপগুলোর অর্থনৈতিক লাভের পরিমাণ হ্রাস পাওয়ায় বিষয়টি দ্বীপগুলোর সরকারের কাছে এক ধরনের চ্যালেঞ্জ হয়ে দাঁড়িয়েছে যদিও ফ্রান্সের অন্যতম দ্বীপপুঞ্জ হিসেবে চ্যানেল দ্বীপপুঞ্জের জনপ্রিয়তা এখনো লক্ষণীয়।
শাসন ব্যবস্থা
গ্রেট বৃটেনে অবশ্য বেলিফ শব্দটির অর্থ বেশ ভিন্ন। গ্রেট বৃটেনে বেলিফ হলেন আদালত হতে নিযুক্ত এমন একজন ব্যক্তি যিনি ব্যক্তিগতভাবে ঋণ সংগ্রহ করেন। অন্যদিকে, চ্যানেল দ্বীপপুঞ্জে বেলিফ হলেন কোন বেইলিউইকের নাগরিক প্রধান, রাজ্যগুলোর কর্তৃপক্ষ এবং বিচার বিভাগের প্রধান, যা তাকে কোন বেইলিউইকের সবচেয়ে গুরুত্বপূর্ণ নাগরিকে পরিণত করে।
২১ শতকের শুরুর দিকে চ্যানেল দ্বীপপুঞ্জের বিভিন্ন পদের বেলিফদের বিষয়ে প্রচুর তদন্ত শুরু হয়। এই তদন্তের কারণ ছিল গার্নসির একটি কোর্ট কেস যা বিভিন্ন ক্ষমতার বিচ্ছেদ নিয়ে শুরু হয়। এই কেসটির নাম ছিল McGonnell -v- United Kingdom (2000) 30 EHRR 289। এই কেসটির বিচারের চূড়ান্ত সিদ্ধান্ত যুক্তরাজ্য়ের সহ বেশ কিছু সংবিধানের পরিবর্তনের কারণ হয়ে দাঁড়িয়েছিল। পাশাপাশি লর্ড চ্যান্সেলরের পদ হতে চ্যান্সেলরকে বিচ্যুত করণ, 'হাউস অফ লর্ডস'-এর বিচার বিভাগীয় ভূমিকা বিলুপ্তকরণ এবং এই হাউসের পরিবর্তে যুক্তরাজ্যের সুপ্রিম কোর্টের প্রতিষ্ঠাও গার্নসির এই কেসের ফলে ঘটে। তবে চ্যানেল দ্বীপপুঞ্জের বেলিফেরা তাদের পদ ধরে রাখতে সক্ষম হয়।
চ্যানেল দ্বীপপুঞ্জের বর্তমান সরকার ব্যবস্থা মূলত নরম্যানদের সময় থেকে আগত। এ কারণেই অনেক আইনসভা এবং রাজ্য়ের নামওঁ নরম্যানদের ভাষা হতে এসেছে। যেমন, ৫ শতক হতে ১৫ শতকের সময়ে ইউরোপের খ্রিষ্টান রাজ্যগুলোর সমাজে এক ধরনের শ্রেণীবিন্যাসের বা শ্রেণীভেদের আদেশ ছিল যার নাম 'এসটেট্‌স বা 'এসটেট্‌স অফ রিয়াম (Estates of the realm)' নরম্যান ভাষার 'এতাত্‌স' শব্দটি হতে এসেছে। এই এসটেট্‌স অবশ্য পরবর্তী শতাব্দীগুলোতে পরবর্তিত হয়ে একটি গণতান্ত্রিক পার্লামেন্টে পরিণত হয়।
যুক্তরাজ্যের পার্লামেন্ট বা সংসদ চ্যানেল দ্বীপপুঞ্জে আইন প্রণয়নের ক্ষমতা রাখলেও সংসদের আইন স্বয়ংক্রিয়ভাবে দ্বীপগুলোতে প্রণয়ন করা সম্ভব না। সাধারণত কাউন্সিলের পরামর্শপূর্বক আদেশের পরই কোন আইন প্রণয়ন করা সম্ভব হয়। বেশিরভাগ ক্ষেত্রে দ্বীপগুলো নিজের থেকেই এদের কোন আইন প্রণয়ন করে থাকে। প্রতিটি দ্বীপেরই তাদের নিজস্ব প্রাথমিক আইনসভা রয়েছে। যারা হলো 'স্টেট্‌স অফ গার্নসি', 'স্টেট্‌স অফ জার্সি', সার্কের মুখ্য কমিশনারগণ যারা 'চিফ প্লিস বা Chief Pleas' নামে অভিহিত হন এবং 'স্টেট্‌স অফ অল্ডার্নি'। চ্যানেল দ্বীপপুঞ্জগুলো যুক্তরাজ্যের পার্লামেন্টে কোন প্রতিনিধিত্ব করে না। মূলত 'রয়্যাল অ্যাসেন্ট' নামক একটি পদ্ধতির মাধ্যমে রাজ্যের শাসনকর্তা দ্বারা অনুমোদিত একটি আইন যদি কাউন্সিলের রাণীও অনুমোদন করেন তবে সেই আইনের কাছে এবং সর্বদাই এই কাউন্সিলের কাছে দ্বীপগুলোর সরকার দায়বদ্ধ থাকে।
এই দ্বীপপুঞ্জ কখনো ইউরোপিয়ান ইউনিয়নের অংশ ছিল না যার ফলে ২০১৬ সালে সংঘটিত ইউরোপিয়ান ইউনিয়নের মেম্বারশিপের সদস্য হিসেবেও চ্যানেল দ্বীপপুঞ্জ ছিল না। অবশ্য 'ট্রিটি অফ ইউরোপিয়ান ইউনিয়ন'-এর একটি প্রোটোকল- প্রোটোকল থ্রি -এর শর্তানুসারে দ্বীপপুঞ্জটি ইউরোপিয়ান কমিউনিটির শুল্ক অঞ্চলগুলোর অন্তর্ভুক্ত। তবে, ২০১০ সালের সেপ্টেম্বরে, দ্বীপপুঞ্জের বেইলিউইক দু'টি একত্রে মিলে একটি অফিস প্রতিষ্ঠা করে যার নাম ছিল 'ব্রাসেল্‌স অফিস'। এই অফিসটি ইউরোপিয়ান ইউনিয়নে চ্যানেল দ্বীপপুঞ্জের প্রভাব বিস্তারের জন্য, ইউরোপের গুরুত্বপূর্ণ সব বিষয়ে দ্বীপপুঞ্জের সরকারগুলো অবগত থাকার জন্য এবং ইউরোপিয়ান ইউনিয়নের সাথে দ্বীপপুঞ্জের অর্থনৈতিক সম্পর্ক সৃষ্টির জন্য কাজ করতো। চ্যানেল দ্বিপপুঞ্জের উভয় বেইলিউইক বৃটিশ-আইরিশ কাউন্সিলের অন্তর্ভুক্ত।
চ্যানেল দ্বীপপুঞ্জের প্রতিটি দ্বীপের আলাদা আইনী আদালত রয়েছে। দ্বীপগুলোর আলাদা আলাদা আপিলের আদালত এখানে ১৯৬১ সাল থেকে বিদ্যমান। এখানকার ঐতিহ্যবাহী আইন হলো একটি নরম্যান আইন যার নাম Clameur de haro। ফ্রেঞ্চ রেভ্যুলেশনের আগ পর্যন্ত ফ্রান্সে প্রচলিত একটি আইন 'কোটিউম' বা নরম্যান কাস্টোমারি আইন, দ্বীপপুঞ্জের বেইলিউইক দু'টির আইন ব্যবস্থার মূল ভিত্তি হিসেবে কাজ করে আসছে, যেখানে সাধারণত 'ইংলিশ সাধারণ আইন বা ইংলিশ সিভিল আইন' এ ধরনের আইন ব্যবস্থার ভিত্তি হিসেবে কাজ করে থাকে। সময়ের সাথে সাথে অবশ্য বেইলিউক দু'টির আইন ব্যবস্থায় আধুনিকিকরণ ঘটে।
চ্যানেল দ্বীপপুঞ্জের জনগণ মূলত বৃটিশ কিন্তু যুক্তরাজ্যের বংশদ্ভুত না হলে তাদেরকে ইউরোপিয়ান নাগরিক হিসেবে গণ্য করা হয় না। কোন বৃটিশ নাগরিক জার্সি বা গার্নসির পাসপোর্টের জন্য আবেদন করলে তার পাসপোর্টে 'বৃটিশ আইল্যান্ড, বেইলিউইক অফ জার্সি' বা 'বৃটিশ আইল্যান্ড, বেইলিউইক অফ গার্নসি'- কথাটি লেখা থাকে। প্রোটোকল থ্রি-এর শর্তানুসারে চ্যানেল দ্বীপপুঞ্জের কোন বাসিন্দার যদি যুক্ত্রাজ্যের সাথে কোন সম্পর্ক না থাকে অর্থাৎ পরিবারের কেউ যুক্তরাজ্যের বংশোদ্ভুত না, ৫ বছর বা তার চেয়ে বেশি সময় ধরে কখনো যুক্তরাজ্যে বসবাস করে নি- এরকম হলে, তারা সরাসরি ইউরোপিয়ান ইউনিয়নের সুবিধাসমূহ ভোগ করতে পারে না এবং তাদের পাসপোর্টের অনুমোদনেও কিছু সমস্যা দেখা দিতে পারে। তবে এটি খুব কম সংখ্যক দ্বীপবাসীর মাঝে প্রভাব ফেলেছে।
যুক্তরাজ্যের সংসদীয় আইন 'ইন্টারপ্রিটেশন অ্যাক্ট ১৯৭৮' অনুযায়ী, চ্যানেল দ্বীপপুঞ্জকে বৃটিশ দ্বীপপুঞ্জের অংশ হিসেবে গণ্য করা হয়। তবে বৃটিশ দ্বীপপুঞ্জ এবং বৃটিশ আইল্‌স একই নয়, ভুলবশত অনেকেই এদেরকে এক মনে করেন। ইউরোপের উত্তর-পশ্চিম উপকূলের বাইরে উত্তর আটলান্টিকের একটি দ্বীপপুঞ্জ হলো বৃটিশ আইল্‌স। অন্যদিকে যুক্তরাজ্যের আরেকটি সংসদীয় আইন 'বৃটিশ ন্যাশনালিটি অ্যাক্ট ১৯৮১' অনুযায়ী- যুক্তরাজ্য(মূলত গ্রেট বৃটেন ও উত্তর আয়ারল্যান্ড),'দ্য আইল অফ ম্যান(গ্রেট বৃটেন এবং উত্তর আয়ারল্যান্ডের মধ্যবর্তী আইরিশ সমুদ্রের একটি দ্বীপ ও স্বশাসিত বৃটিশ ক্রাউন ডিপেন্ডেন্সি)' এবং চ্যানেল দ্বীপপুঞ্জকে একত্রে বৃটিশ দ্বীপপুঞ্জ বলা হয়।
সংস্কৃতি
১৯ শতক পর্যন্ত চ্যানেল দ্বীপপুঞ্জে নরম্যান ভাষা প্রচলিত ছিল। কিন্তু ইংরেজি ভাষাভাষী অধিবাসীদের আগমনের ফলে এবং বহির্বিশ্বের সাথে যোগাযোগ ব্যবস্থা উন্নত করার জন্য এখানকার ভাষায় 'অ্যাংলিসাইজেশন(Anglicisation) ঘটতে শুরু করে। অ্যাংলিসাইজেশন এমন একটি প্রক্রিয়া যার মাধ্যমে কোন ভাষার একাধিক শব্দ, নাম বা বাক্য এমনভাবে পরিবর্তন করা হয় যেন তা ইংরেজিতে বলতে এবং লিখতে সহজ হয়। চ্যানেল দ্বীপপুঞ্জের শুধু তিনটি দ্বীপে বর্তমানে নরম্যান ভাষা ব্যবহৃত হয়। এদের মধ্যে জার্সির জনগণের ভাষা জারিয়াস এবং গার্নসির জনগণের ভাষা গার্নেসিয়াস এই দ্বীপপুঞ্জের আঞ্চলিক ভাষা হিসেবে পরিচিত। সার্কে প্রচলিত ভাষা সার্কেইয়াস মূলত জারিয়াস ভাষা হতে উদ্ভূত। নরম্যান ভাষা হতে আগত আরেকটি ভাষা অরেনিয়াস অল্ডার্নিতে প্রচলিত ছিল যা বিংশ শতাব্দীর শেষের দিকে বিলুপ্ত হয়ে যায়।
ভিক্টর হুগো প্রথমে জার্সি এবং পরবর্তীতে গার্নসিতে নির্বাসনে থাকাকালীন তার বিখ্যাত 'লা মিজারেবল' উপন্যাসটি শেষ করেন। হুগোর আরেকটি উপন্যাস 'লেস ত্রাভালেয়াস দে লা মের' -এর পটভূমি গার্নসি থেকেই আগত। হার্মান মেলভিলের কালজয়ী উপন্যাস 'মবি ডিক'-এর ৯১তম চ্যাপ্টারে একটি চরিত্র পাওয়া যায় যিনি গার্নসির বাসিন্দা ছিলেন।
কোন সমুদ্র সৈকতে, উপকূলীয় অঞ্চলে কিংবা বন্দর নগরীতে উদযাপিত সমুদ্র বিষয়ক একটি উৎসবের নাম 'সি ফেস্টিভাল(sea festival) বা সমুদ্র উৎসব'। চ্যানেল দ্বীপপুঞ্জও এ থেকে কোন ব্যতিক্রম নয়। প্রতিবছরই এই উৎসব বেশ বড় আকারে এখানে পালিত হয়।
চ্যানেল দ্বীপপুঞ্জে ক্রিকেট সে তুলনায় বেশ জনপ্রিয়। জার্সি ক্রিকেট টিম এবং গার্নসি ক্রিকেট টিম উভয়ই আন্তর্জাতিক ক্রিকেট কাউন্সিল(ICC)-এর অন্তর্ভুক্ত। ১৯৫৭ সাল থেকে এই দুই দলের মাঝে একটি ক্রিকেট ম্যাচের প্রচলন ঘটে যা 'ইন্টার ইনসুলার ম্যাচ' নামে পরিচিত। ক্রীড়াসহ নানা ক্ষেত্রে গার্নসির ঐতিহ্যবাহী প্রতীকী রঙ হলো সবুজ এবং জার্সির রঙ হলো লাল। এ কারণে এই ম্যাচটিকে 'reds vs greens' ম্যাচও বলা হয়। এই খেলাটির দর্শকের সংখ্যা এখনও ১,০০০ জনকে ছাড়িয়ে যায়। ২০০১ এবং ২০০২ সালে চ্যানেল দ্বীপপুঞ্জ হতে একটি দল 'MCCA Knockout Trophy'-তে অংশগ্রহণ করেছিল, এই MCCA Knockout Trophy মূলত একটি একদিনব্যাপী টুর্নামেন্ট যা ইংল্যান্ড এবং ওয়েল্‌সের ক্ষুদ্র প্রদেশগুলোতে বিদ্যমান দলগুলোর মাঝে সংঘটিত হয়।
চ্যানেল দ্বীপপুঞ্জের পুরুষ ও মহিলা উভয় ক্রীড়াবিদ কমোনওয়েলথ গেমস(Commonwealth Games) এবং আইল্যান্ড গেমস(Island Games)-এ অংশগ্রহণ করে প্রশাংসা কুড়িয়েছেন। শুটিং(Shooting)-ও এখানে ভালোই জনপ্রিয়, এমনকি কমোনওয়েলথ গেমস হতে অনেকে শুটিং-এ মেডেলও জিতেছেন। চ্যানেল দ্বীপপুঞ্জের প্রধান দ্বীপগুলোর অধিবাসীদের প্রাণীভিত্তিক ডাকনাম রয়েছে। যথা-
চ্যানেল দ্বীপপুঞ্জে ৬ষ্ঠ শতকে খ্রিষ্টান ধর্মের আগমন ঘটে। এখানে প্রচলিত ঐতিহ্য অনুযায়ী, জার্সির খ্রিষ্টান ধর্মপ্রচারক ছিলেন সেইন্ট হেলিয়ার, গার্নসির খ্রিষ্টান ধর্মপ্রচারক ছিলেন সেইন্ট স্যামসন অফ ডল এবনফ অন্যান্য ক্ষুদ্র দ্বীপগুলোতে বিভিন্ন সন্ন্যাসী সম্প্রদায়ের আগমন ঘটে যারা কেল্টিক খ্রিষ্টান ধর্মের প্রচার শুরু করে। তবে ১৬ শতকে রিফর্মেশনের পর দ্বীপপুঞ্জের রোমান ক্যাথোলিক ধর্মবলম্বীরা ক্যালভিনিস্টে পরিণত হয়, অবশ্য এই ঘটনায় সুইজারল্যান্ডের জেনেভায় প্রকাশিত একটি ফরাসি পুস্তিকার প্রভাব ছিল বলে মনে করা হয়। ১৭ শতকে এখানে অ্যাংলিক্যানিসম(খ্রিষ্টান ধর্মের একটি ধরন হলো পশ্চিমা খ্রিষ্টান ধর্ম, আবার এই ধর্মের একটি ধরন বা শাখা হলো অ্যাংলিক্যানিসম)-এর আগমন ঘটে কিন্তু প্রচলিত সমাজের রীতিবিরোধী হয়ে যায় জন্য এখানকার জনগণ মেথোডিসম নামক এক ধরনের খ্রিষ্টান ধর্মকে অনুসরণ করতে থাকে। বিংশ শতকের শেষের দিকে এখানে রোমান ক্যাথোলিক ধর্মের পুনর্গমন ঘটে। এর পিছনে কারণ ছিল পর্তুগাল এবং পর্তুগালের মাদেইরা প্রদেশের দ্বীপপুঞ্জ হতে আগত শ্রমিকেরা। এই শ্রমিকদের জনসংখ্যা বেড়ে  গিয়েছিল চ্যানেল দ্বীপপুঞ্জে বসবাসকারী পোল্যান্ড এবং উত্তর ইউরোপের অভিবাসীদের ফলে। বর্তমানে এখানে এভাঞ্জেলিকাল(Evangelical) চার্চ প্রতিষ্ঠিত হয়েছে এবং এভাঞ্জেলিকালিসম(Evangelicalism) আন্তর্জাতিকভাবে অনুসারিত খ্রিষ্টান ধর্মের একটি শাখা। এমনকি একাধিক ভাষায় এর সেবা বা সার্ভিস পাওয়া সম্ভব। এছাড়াও ২০১৫ সালের পরিসংখ্যান মোতাবেক, এখানকার ৩৯% জনগণ নাস্তিক বা অধার্মিক।
অর্থনীতি
চ্যানেল দ্বীপপুঞ্জের অর্থনীতির অন্যতম অংশ এখানকার পর্যটনকেন্দ্রগুলো। ১৯৬০ সাল থেকে জার্সি ও গার্নসি দ্বীপ অর্থনৈতিক প্রতিষ্ঠান 'ও.এফ.সি(Offshore financial centre)' -এর একটি বড় অংশে পরিণত হয়েছে। ইতিহাস থেকে দেখা যায়, গার্নসির বাগান এবং গ্রীনহাউস সংক্রান্ত কর্মকান্ডের পরিমাণ জার্সি থেকে অনেক বেশি ছিল। এছাড়াও গার্নসির অর্থনীতির একটি বিশাল অংশ হলো ক্ষুদ্র শিল্প। জার্সিতে আলু একটি গুরুত্বপূর্ণ রপ্তানি শস্য যার বেশিরভাগই যুক্তরাজ্যে চলে যায়।
অর্থনৈতিক সেবার দিক থেকে অবশ্য জার্সি বেশ নির্ভরযোগ্য অবস্থানে রয়েছে। ২০১৮ সালে জার্সির অর্থনীতিতে এই সেবার Gross Value Added বা GVA ছিল ৩৯.৪%। GVA-এর ক্ষেত্রে দ্বিতীয় অবস্থানে রয়েছে বিভিন্ন ভাড়া হতে প্রাপ্ত আয়(১৫.১%), ৩য় অবস্থানে আছে অন্যান্য ব্যবসায়ীক কর্মকান্ড(১১.২%)। এছাড়াও পর্যটনকেন্দ্র হতে আসে ৪.৫%, কৃষি থেকে আসে মাত্র ১.২% এবং সবচেয়ে কম আসে শিল্পক্ষেত্র হতে(১.১%)। ২০ বছরে এখানকার GVA ৪.৫ বিলিয়ন পাউন্ড থেকে ৫ বিলিয়ন পাউন্ডের মাঝে বিদ্যমান ছিল।
জার্সির জনসংখ্যা ধীরে ধীরে বৃদ্ধি পাচ্ছে যা এর GVA তে প্রভাব ফেলছে। ২০০০ সালে এখানকার জনসংখ্যা ছিল ৯০,০০০-এরও কম যা ২০১৮ সালের মাঝে ১,০৫,০০০ জনে পরিণত হয়েছে এবং বর্তমানে এর জনসংখ্যা প্রায় ১,৭৪,০০০ জন। এর ফলে জনপ্রতি GVA ৫৭,০০০ পাউন্ড থেকে ৪৪,০০০ পাউন্ডে নেমে এসেছে।
গার্নসির Gross Domestic Product বা GDP এর পরিমাণ ২০১৮ সালে ছিল ৩.২ বিলিয়ন পাউন্ড। এখানকার জনসংখ্যা(৬৭,০৫২ জন) তুলনামূলকভাবে অধিক স্থিতিশীল হওয়ায় এর GDP ধীরে ধীরে বৃদ্ধি পাচ্ছে। ২০১৮ সালে গার্নসির GDP ৫২,০০০ পাউন্ডের চেয়েও বেশি বৃদ্ধি পেয়েছে।
উভয় বেইলিউইকের নিজস্ব ব্যাংক-নোট এবং মুদ্রা রয়েছে। এই নোট ও মুদ্রা স্বাধীনভাবে যেকোনো দ্বীপে ব্যবহার করা যায়। এছাড়াও এখানে যুক্তরাজ্যের মুদ্রা, ব্যাংক অফ ইংল্যান্ডের নোট এবং স্কটিশ ব্যাংক-নোটও ব্যবহার করা যায়।
পরিবহন ও যোগাযোগ ব্যবস্থা
চ্যানেল দ্বীপপুঞ্জে যোগাযোগের মাধ্যম হিসেবে এখনো ডাকের চল রয়েছে, পাশাপাশি গণমাধ্যম, টেলিফোন এবং ইন্টারনেট তো আছেই। সড়কপথ, সমুদ্রপথ, আকাশপথ এবং রেলপথ এখানকার পরিবহনের মূল ব্যবস্থা।
সড়কপথ
চ্যানেল দ্বীপপুঞ্জের বৃহত্তম দ্বীপ তিনটির গাড়ির রেজিস্ট্রেশন নাম্বারের নিয়ম হলো-
সার্ক দ্বীপে যদিও বেশিরভাগ যান চলাচল নিষিদ্ধ, কিছু যানবাহন, বিশেষত ট্র্যাক্টরগুলোর কোন নাম্বার প্লেট থাকে না এবং সাইকেলগুলোতে নাম্বার প্লেটের পরিবর্তে ট্যাক্স ডিস্ক ব্যবহার করা হয়।
সমুদ্রপথ
১৯৬০ এর দশকে, চ্যানেল দ্বীপপুঞ্জ এবং ওয়েমাউথ(ইংল্যান্ডের ডরসেট শহরের একটি সমুদ্র সৈকত)-এর মধ্য দিয়ে চলাচলকারী ফেরীগুলো দ্বীপপুঞ্জের দ্বীপগুলোকে ল্যাটিন নামে অভিহিত করতো। যেমন, জার্সির নাম ছিল 'কায়সারেয়া', গার্নসির নাম ছিল 'সার্নিয়া' এবং অল্ডার্নির নাম ছিল 'রিদুনা'। ৫০ বছর পর, চ্যানেল দ্বীপপুঞ্জ এবং যুক্তরাজ্যের মধ্যবর্তী ফেরীপথ জার্সির রাজধানী সেইন্ট হেলিয়ার এবং গার্নসির রাজধানী সেইন্ট পিটার পোর্ট হতে Condor Ferries বা যুক্তরাজ্য, বেইলিউইক অফ জার্সি, বেইলিউইক অফ গার্নসি এবং ফ্রান্সের ফেরী সার্ভিস দ্বারা পরিচালিত হতে থাকে। এই ফেরীপথে এখান থেকে 'কাটামারান' বা দ্রুত গতিসম্পন্ন পাল তোলা দুই হালবিশিষ্ট নৌকা ডরসেটের উপকূলীয় শহর এবং সমুদ্রবন্দর 'পুলে'-তে যেতো। সাধারণ ফেরী সার্ভিসের অধীনে কমোডর ক্লিপার জাহাজ নিয়মিত যাত্রী ও মালামালসহ চ্যানেল দ্বীপপুঞ্জ হতে ইংল্যান্ডের হ্যাম্পশায়ার প্রদেশের বন্দরনগর পোর্ট্‌সমাউথ পর্যন্ত যাতায়াত করে। নরম্যান্ডি থেকে যাতায়াতকারী ফেরীগুলো 'Manche Îles এক্সপ্রেস' এর মাধ্যমে পরিচালিত হয়। জার্সি ও ব্রিটানির একটি ফরাসি বন্দর 'সেইন্ট মালো'-এর মধ্যে যাতায়াতকারী নৌযানগুলো 'কম্পানি কোরসেয়ার (Compagnie Corsaire)' নামক একটি ট্যুর এজেন্সি এবং কন্ডর ফেরীস দ্বারা পরিচালিত হয়। সার্ক দ্বীপে 'দ্য আইল অফ সার্ক শিপিং কোম্পানি' নামক একটি কোম্পানি সার্কে ছোট ছোট ফেরী নির্মাণ করে।
'হুয়েলিন-রেনউফ' নামক একটি কারগো সার্ভিস ৮০ বছর ধরে জার্সি বন্দর এবং ইংল্যান্ডের সাউথাম্পন বন্দরে তাদের 'লিফট অন-লিফট অফ' কারগো সেবা প্রদান করে। লিফট অন-লিফট অফ কারগো সেবায় এমন কারগো জাহাজ অর্থাৎ মালবাহী জাহাজ ব্যবহার করা হয় যেটিতে ক্রেন সংযুক্ত করা থাকে এবং এই ক্রেন একই সাথে মাল উঠানো এবং মাল অপসারণের কাজ করে। হুয়েলিন-রেনউফ তাদের এই সেবা ২০১৩ সালের ২০ আগস্টে বন্ধ করে দেয়। জার্সির একজন রাজনীতিবিদ অ্যালেন ম্যাকক্লিন, এই সেবায় স্বল্প বেতনের যেসব চাকরি ছিল এরকম ৯০টি চাকরি রক্ষার চেষ্টা করেন কিন্তু ব্যর্থ হন। এরপর ২০ সেপ্টেম্বরে, আরেকটি প্রতিষ্ঠান 'চ্যানেল আইল্যান্ড লাইন্‌স' এই সেবাটি চালিয়ে যাওয়ার এবং 'অ্যাসোসিয়েটেড বৃটিশ পোর্ট' নামের একটি কোম্পানি হতে একটি কারগো জাহাজ 'এম.ভি. হুয়েলিন ডিসপ্যাচ' কেনার ঘোষণা দেয়। কিন্তু এটি কেনার জন্য গ্রাহক দেউলিয়ায় পরিণত হয়। নতুন যে পরিচালক আসেন তাকে জার্সির ব্যবসায়ীদের একটি সমিতি 'রকেইন লিমিটেড' হতে পুঁজি প্রদান করা হয়।
আকাশপথ
চ্যানেল দ্বীপপুঞ্জে তিনটি বিমানবন্দর রয়েছে- অল্ডার্নি বিমানবন্দর, জার্সি বিমানবন্দর এবং গার্নসি বিমানবন্দর। বৃটেনের একটি আঞ্চলিক এয়ারলাইন বা বিমান সংস্থা 'Blue Islands' এবং বেইলিউইক অফ গার্নসির একটি এয়ারলাইন 'অরিনি'-এর মাধ্যমে দ্বীপপুঞ্জের বিমানবন্দর তিনটি একে অপরের সাথে সরাসরি সংযুক্ত থাকে।
রেলপথ
এক সময় চ্যানেল দ্বীপপুঞ্জের জার্সি, গার্নসি এবং অল্ডার্নিতে রেলসংযোগ ছিল কিন্তু বর্তমানে জার্সি এবং গার্নসির সবকটা রেলপথই বন্ধ এবং পরিত্যক্ত হয়ে গেছে। বর্তমানে এখানে একমাত্র অল্ডার্নিতেই তিনটি রেলপথ চালু আছে। এদের মাঝে শুধু একটি রেলপথ নিয়মিত সময়সূচী মেনে যাত্রীবহনের সেবা প্রদান করে। বাকি দু'টি রেলপথ মাত্র ১৮৪ মিলিমিটার বা 71⁄4 in gauge মাপের ক্ষুদ্রাকার রেলপথ। জার্সির শুধুমাত্র ঐতিহ্যবাহী বাষ্পচালিত রেলটি এখনো 'Pallot Heritage Steam যাদুঘর'-এর অংশ হিসেবে কাজ করে আসছে।
গণমাধ্যম
দ্বীপপুঞ্জের টেলিভিশন প্রোগ্রামগুলো 'ফ্রেমন্ট পয়েন্ট ট্রান্সমিটিং স্টেশন' হতে প্রচার করা হয়। জার্সির রাজধানী সেন্ট হেলিয়ারের ডরসেট স্ট্রিটের স্টুডিওগুলো ২০১৬ সালের শুরুর দিকে 'চ্যানেল আইল্যান্ডস লাইভ' নামের একটি স্থানীয় টেলিভিশন সার্ভিস চালু করে।
চ্যানেল দ্বীপপুঞ্জে বেশ কিছু স্থানীয় খবরের কাগজ রয়েছে। গার্নসি প্রেস ও জার্সি ইভনিং পোস্ট এদের মধ্যে অন্যতম। এছাড়া এখানে ম্যাগাজিনও পাওয়া যায়।
টেলিফোন
জার্সির সবসময়ই নিজস্ব টেলিফোন সার্ভিস এবং এটি কখনোই বৃটেনের জাতীয় টেলিফোন সার্ভিসের সাথে যুক্ত ছিল না। ১৯৬৮ সালে গার্নসিরও নিজস্ব টেলিফোন সার্ভিস চালু হয়। উভয় দ্বীপই 'বৃটিশ টেলিফোন নাম্বারিং প্ল্যান'-এর অংশ হিসেবে কাজ করে তবে যুক্তরাজ্যের টেলিযোগাযোগ এবং সম্প্রচারের সরকারি কর্তৃপক্ষ 'অফকম', চ্যানেল দ্বীপপুঞ্জের টেলিযোগাযোগ ব্যবস্থা নিয়ন্ত্রণ করে না এবং কোন লাইসেন্সের দায়িত্বেও এটি নেই। তবে দ্বীপপুঞ্জে বেতার টেলিগ্রাফির লাইসেন্সিং এবং বৃহত্তম দ্বীপ দু'টিতে শুধু প্রচারের কোন নিয়ম ভঙ্গ হলে তার দায়িত্বে রয়েছে অফকম। এছাড়াও সাবমেরিন ক্যাবলের মাধ্যমে দ্বীপগুলো পরস্পরের সাথে এবং ইংল্যান্ড ও ফ্রান্সের সাথে যুক্ত রয়েছে।
ইন্টারনেট
বেইলিউইক দু'টির প্রত্যেকেরই নিজস্ব ইন্টারনেট ডোমেইন রয়েছে। গার্নসি, অল্ডার্নি এবং সার্কের জন্য .GG এবং জার্সির জন্য .JE ডোমেইন ব্যবহৃত হয়। এই ডোমেইন দু'টি 'channelisles.net' দ্বারা পরিচালিত হয়।
ইনিগো মার্তিনেস
ইনিগো মার্তিনেস বেরিদি (, Iñigo Martínez; জন্ম: ১৭ মে ১৯৯১; ইনিগো মার্তিনেস নামে সুপরিচিত) হলেন একজন স্পেনীয় পেশাদার ফুটবল খেলোয়াড় যিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় বার্সেলোনা এবং স্পেন জাতীয় ফুটবল দল-এর হয়ে সেন্টার ব্যাক হিসেবে খেলেন।
স্পেনীয় ফুটবল ক্লাব আউরেরার যুব পর্যায়ের হয়ে খেলার মাধ্যমে মার্তিনেস ফুটবল জগতে প্রবেশ করেন। পরবর্তীতে তিনি রিয়াল সোসিয়েদাদ এর হয়ে খেলার মাধ্যমে নিজের খেলার বিকাশ করেছেন। ২০০৯–১০ মৌসুমে প্রথমে রিয়াল সোসিয়েদাদ বি-এর হয়ে এবং পরবর্তীতে রিয়াল সোসিয়েদাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল সোসিয়েদাদের হয়ে তিনি ৭ মৌসুম অতিবাহিত করে ২০৫ ম্যাচ খেলে ১৬টি গোল করেছেন। ২০১৮–১৯ মৌসুমে তিনি ৩ কোটি ২০ লক্ষ ইউরোর বিনিময়ে রিয়াল সোসিয়েদাদ হতে আরেক স্পেনীয় ফুটবল ক্লাব অ্যাথলেটিক বিলবাওয়ে যোগদান করেন। ২০২৩ সালে তিনি স্পেনীয় শীর্ষপর্যায়ের দল ফুটবল ক্লাব বার্সেলোনায় যোগদান করেন।
আন্তর্জাতিক প্রতিযোগিতায় মার্তিনেস এপর্যন্ত ১টি শিরোপা জয়লাভ করেছেন, যেটি হচ্ছে ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপ।
লুক ফ্লোর্স
লুক ডন ফ্লোর্স (Luke Fleurs; জন্ম: ৩ মার্চ ২০০০; লুক ফ্লোর্স নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব সুপারস্পোর্ট ইউনাইটেড এবং দক্ষিণ আফ্রিকা অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
২০১৬ সালে, ফ্লোর্স দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
লুক ডন ফ্লোর্স ২০০০ সালের ৩রা মার্চ তারিখে দক্ষিণ আফ্রিকার কেপ টাউনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফ্লোর্স জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।
হিমাচল প্রদেশে কোভিড-১৯ এর বৈশ্বিক অতিমারী
চীন থেকে উৎপন্ন ২০১৯–২০ করোনাভাইরাসের বৈশ্বিক মহামারী ভারতে প্রথম নথিবদ্ধ হয়েছিল ২০২০ সালের ৩০শে জানুয়ারি। আস্তে আস্তে এই মহামারীটি ভারতের বিভিন্ন রাজ্য এবং কেন্দ্রশাসিত অঞ্চলে ছড়িয়ে পড়ে, এর মধ্যে হিমাচল প্রদেশ রাজ্যটিও আছে। ২০২০ সালের ২০শে মার্চ এই অঞ্চলের প্রথম অসুস্থতার ঘটনাটি নথিবদ্ধ করা হয়েছিল।
দি ইউনিভার্স (টিভি সিরিজ)
দ্য ইউনিভার্স ২০০৭ সালে দ্য হিস্টরি চ্যানেলে প্রদর্শিত একটি বিজ্ঞান টেলিভিশন ধারাবাহিক। মহাবিশ্বের উৎপত্তি, গঠন, বর্তমান অবস্থা এবং এ সম্বন্ধনীয় জ্যোতির্বৈজ্ঞানিক ও বিশ্বতত্ত্বমূলক তত্ত্ব নিয়ে তৈরি এই ধারাবাহিকটি এখনও সম্প্রচারিত হচ্ছে। প্রথম মৌসুমে মোট ১৪টি পর্ব দেখানো হয়েছে যার মধ্যে ১৪তম তথা শেষটি প্রচারিত হয় ২০০৭ সালের ৪ সেপ্টেম্বর। ২৭ নভেম্বর থেকে দ্বিতীয় মৌসুম শুরু হয়েছে যাতে মোট ১৮টি পর্ব প্রদর্শিত হবে।
কাইনাত সুমরো
কাইনাত সোমরো (Kainat Soomro; ڪائنات سومرو) একজন পাকিস্তানি মহিলা যার ১৩ বছর বয়সে গণধর্ষণে বিচার পাওয়ার সংগ্রাম আন্তর্জাতিক দৃষ্টি আকর্ষণ করেছিল। কায়নাত তার কথিত হামলাকারীদের বিরুদ্ধে ন্যায়বিচার পাওয়ার দৃরপ্রত্যয়ে অবিচল ছিলেন।
ইতিহাস
সোমরোর বাবা তার মেয়েকে বাড়িতে ফেরত নেওয়ার পর পুলিশ তার বাবাকে প্রত্যাখ্যান করেছিল এবং স্থানীয় ট্রাইব্যুনাল তাকে বিয়ের বাইরে কুমারীত্ব হারানোর কারণে তাকে একটি "কৃষ্ণাঙ্গ মহিলা" হিসেবে নির্ধারণ করেছিল। সোমরো সম্ভাব্যভাবে করো অধীন ছিল এই ধারণাটি তার বাবা, ভাই এবং মা প্রত্যাখ্যান করেছিলেন। বেশ কয়েকটি আক্রমণের শিকার হওয়ার পর সোমরার পরিবার ভয়ে করাচিতে পালিয়ে যায়।
ঐতিহ্যগত নিয়মকানুনের বিরোধী সোমুর তার কথিত অপরাধীদের আদালতে নিয়ে যান যেখানে বিচারক রায় দেন যে তারা নির্দোষ। আদালত থেকে বলে যে "রেকর্ডে কোন যথাযোগ্য প্রমাণ নেই, কথিত ধর্ষিত ব্যক্তির একমাত্র সাক্ষ্য যথেষ্ট নয়।" কাইনাত তার আক্রমণকারীদের বিচারের আওতায় আনার চেষ্টা করার জন্য ডব্লিউএআর (ওয়ার এগেইনস্ট রেপ) গ্রুপের সাথে কাজ করেছিল।
চলচ্চিত্র
সোমুর পাকিস্তানের বহিরাগত শিরোনামে একটি ডকুমেন্টারি ফিল্মের বিষয়বস্তু ছিল, যেখানে তার কথিত ধর্ষণের শিকার মেয়েটি প্রধান চরিত্রে ছিল। চলচ্চিত্রটি তার সংগ্রামকে এবং তার পরিবারের ন্যায়বিচারের সংগ্রামের একটি ডকুমেন্টারি হিসেবে তুলে ধরেছে, যা সাংস্কৃতিক সম্মেলনকে অমান্য করে পরবর্তী সময়ে তাদের যে ক্ষতির সম্মুখীন হয়েছে তা তুলে ধরা হয়েছে।
বিশ্ব থেকে সমর্থন
একটি অলাভজনক সংস্থা ইন্টারন্যাশনাল সিন্ধি উইমেন অর্গানাইজেশন আন্তর্জাতিক নারী দিবসে ক্যালিফোর্নিয়ার আর্টিসিয়ায় ধর্ষণের শিকার কাইনাত সোমরোকে সহায়তা করার জন্য তহবিল সংগ্রহ করেছে। শান্তিতে নোবেল পুরস্কার বিজয়ী মালালা ইউসুফজাই ২০১৪ সালের নভেম্বরে নোবেল প্রদান অনুষ্ঠানে কাইনাত সোমুরকে যোগদানের জন্য আমন্ত্রণ জানিয়েছিলেন এবং অন্যায়ের বিরুদ্ধে তার সংগ্রাম এবং তার অধিকারের জন্য তার অবস্থানের প্রশংসা করেছিলেন।
ইয়ানিক ফেরেইরা কারাস্কো
ইয়ানিক ফেরেইরা কারাস্কো (জন্ম: ৪ সেপ্টেম্বর ১৯৯৩) হলে বেলজিয়ামের একজন পেশাদার ফুটবলার, যিনি চাইনিজ লিগের ক্লাব দালিয়ান ফাং এবং বেলজিয়াম জাতীয় দলের হয়ে একজন উইঙ্গার হিসেবে খেলেন।
তিনি মোনাকোয় খেলার মাধ্যমে তার ক্যারিয়ার শুরু করেন, যেখানে তিনি ১০৫টি ম্যাচে সর্বমোট ২০টি গোল করেছেন। তিনি উক্ত ক্লাবের সাথে তার প্রথম মৌসুমে লিগ ২ ট্রফি জয়লাভ করেছেন এবং দ্বিতীয় মৌসুমের রানার-আপ হয়েছেন। ২০১৫ সালে, তিনি লা লিগার ক্লাব আতলেতিকো মাদ্রিদে ২০ মিলিয়ন ইউরোর বিনিময়ে যোগদান করেন। তিনি ২০১৫–১৬ উয়েফা চ্যাম্পিয়ন্স লিগের ফাইনালে গোল করেন, যেখানে তার দল রানার-আপ হয়েছিল।
কারাস্কো ২০১৫ সালের মার্চ মাসে, বেলজিয়াম জাতীয় দলের হয়ে আন্তর্জাতিক পর্যায়ে অভিষেক করেন, এবং ২০১৬ উয়েফা ইউরোয় খেলার জন্য ডাক পান।
ক্লদিয়া পাভলোভিচ আরেলানো
ক্লদিয়া আরতেমিজা পাভলোভিচ আরেলানো (জন্ম ১৭ জুন ১৯৬৯) হলেন মেক্সিকোর একজন রাজনীতিবিদ ও আইনজীবী, যিনি দেশটির ইন্সটিটিউশনাল রেভ্যুলশনারি পার্টির রাজনীতির সাথে যুক্ত। তিনি দেশটির সোনোরা রাজ্যের প্রথম নারী গভর্নর। তিনি এর পূর্বে সোনোরা রাজ্যের বিধানসভায় বিধায়ক হিসেবে দায়িত্ব পালন করেছেন।
প্রারম্ভিক জীবন
ক্লদিয়া পাভলোভিচ আরেলানো জন্মেছিলেন মেক্সিকোর সোনোরা রাজ্যের মাগদালেনা ডি কিনোতে। তার বাবার নাম মিগুয়েল পাভলোভিচ সুগিচ ও মায়ের নাম অ্যালিসিয়া আরবলানো তাপিয়া। তার বাবা ছিলেন মন্টিনিগ্রীয় বংশোদ্ভূত। ক্লদিয়া সোনোরা বিশ্ববিদ্যালয় থেকে আইনে স্নাতক ডিগ্রি লাভ করেছেন।
রাজনৈতিক জীবন
২০০০ সাল থেকে ২০০৩ সাল পর্যন্ত তিনি হারমোসিলো নগরের কাউন্সিলর হিসেবে দায়িত্ব পালন করেছেন। ২০০৬ সাল থেকে ২০০৯ সাল পর্যন্ত তিনি সোনোরা রাজ্যের বিধানসভায় বিধায়ক হিসেবে দায়িত্ব পালন করেছেন।
২০১৫ সালের ১৬ ফেব্রুয়ারিতে তার দল তাকে সোনোরা রাজ্যের গভর্নর পদে প্রতিদ্বন্দ্বিতা করতে মনোনয়ন প্রদান করে।
২০১৫ সালের জুন মাসে অনুষ্ঠিত নির্বাচনে তিনি ৪,৮৬,৯৪৪ ভোট পেয়ে নির্বাচিত হন, যা ছিল প্রদত্ত ভোটের ৪৭.৫৮%।
ব্যক্তিগত জীবন
তিনি সের্হিও তোরেস ইবারার সাথে বিবাহ বন্ধনে আবদ্ধ হয়েছেন। তাদের ক্লদিয়া, অ্যানা ও গ্যাব্রিয়েলা নামে তিন মেয়ে আছে।
চিতা বিড়াল
চিতা বিড়াল (Leopard cat) (বৈজ্ঞানিক নাম:Prionailurus bengalensis) হচ্ছে ফেলিডি পরিবারের Prionailurus গণের আকারে ছোট ও প্রায় পোষা বিড়ালের সমান একটি স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
চিতা বিড়াল আকারে ছোট ও প্রায় পোষা বিড়ালের সমান হলেও এদের পা দীর্ঘ। ছেলে ও মেয়ে বিড়ালের মধ্যে চেহারার ভিন্নতা পরিলক্ষিত হয় এবং ছেলের ওজন মেয়ের তুলনায় বেশি। এই প্রজাতির বিড়ালের মাথাসহ দেহের আকার ৬০-৬৬ সেমি এবং লেজ মাথাসহ দেহের দৈর্ঘ্যের চেয়ে সামান্য বড় এবং ওজন প্রায় ৩-৪ কেজি হয়ে থাকে।এদের চোখ টেবা টেবা।
বিস্তৃতি
চিতা বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, পাকিস্তান, আফগানিস্তান, রাশিয়া, কোরিয়ায় পাওয়া যায়।
গৌরী খান
ব্যক্তিগত জীবন
গৌরী দিল্লিতে গৌরী ছিব্বার নামে পাঞ্জাবি হিন্দু বাবা-মা সবিতা এবং কর্নেল রমেশ চন্দ্র ছিব্বরের কাছে জন্মগ্রহণ করেন যারা হোশিয়ারপুরের বাসিন্দা।  তিনি দিল্লির পঞ্চশীল পার্কের শহরতলীতে বেড়ে ওঠেন। তিনি লরেটো কনভেন্ট স্কুলে থেকে প্রাথমিক, নয়া দিল্লির মডার্ন স্কুল বসন্ত বিহার থেকে উচ্চ মাধ্যমিক শেষ করেন এবং লেডি শ্রী রাম কলেজ থেকে ইতিহাসে বিএ (অনার্স) সহ স্নাতক হন। তিনি ন্যাশনাল ইনস্টিটিউট অফ ফ্যাশন টেকনোলজি  থেকে ফ্যাশন ডিজাইনের একটি ছয় মাসের কোর্স সম্পন্ন করেছেন এবং তার বাবার গার্মেন্টস ব্যবসার কারণে সেলাই শিখেছেন।
বাবুই বাটান
বাবুই বাটান, ছোট বাবুই বাটান বা পুটুলে চ্যাগা নামেও পরিচিত (Glareola lactea) গোত্রের পাখিটির বৈজ্ঞানিক নাম Glareola lactea। বাবুই বাটান ভারত পাকিস্তান এবং দক্ষিণ এশিয়ার স্থায়ী বাসিন্দা। এদের ডিসেম্বর থেকে মার্চ পর্যন্ত নদীর তীরে সাধারণ দখা ‌যায়।
বিবরণ
বাবুই বাটান আকারে চড়ুই পাখির চেয়ে কিছুটা বড়। ঠোঁটের আগা থেকে লেজের ডগা পর্যন্ত লম্বায় ১৭ সেন্টিমিটার এবং ওজনে ৪২ গ্রাম। দেহের ওপরের অংশ বালু-ধূসর ও নিচের অংশ সাদাটে। গলায় আবছা ডোরা থাকে। ডানার আগা কালো। লেজ সাদা ও অগ্রভাগ কালো। চোখ কালচে-বাদামি এবং চোখের চারদিকে সাদা বলয় থাকে। ঠোঁট কালো। পা খাটো ও কালো। প্রজননকালে স্ত্রী-পুরুষনির্বিশেেষ উভয়ের ঠোঁটের গোড়া লাল হয়ে যায়।
চিত্রশালা
<Gallery> File:Small Pratincole - Nest.JPG|ছোট বাবুই বাটানের - ডিম Image:Small Pratincole I2 IMG 1516.jpg|  বর্ধমান  পশ্চিমবঙ্গ, ভারত Image:Small Pratincole I IMG 1514.jpg| বর্ধমান  পশ্চিমবঙ্গ, ভারত। Image:Small Pratincole (Glareola lactea) at Jayanti, Duars, West Bengal W IMG 5284.jpg| জলপাইগুড়ি  পশ্চিমবঙ্গ, ভারত। Image:Small Pratincole (Glareola lactea) at Jayanti, Duars, West Bengal W IMG 5282.jpg| জলপাইগুড়ি পশ্চিমবঙ্গ, ভারত। Image:Little Pratincole.jpg|জয়পুর পশ্চিমবঙ্গ, ভারত। </Gallery>
সদাগোপান রমেশ
সদাগোপান রমেশ (சடகோபன் ரமேஷ்; জন্ম: ১৬ অক্টোবর, ১৯৭৫) তামিলনাড়ুর মাদ্রাজে জন্মগ্রহণকারী প্রথিতযশা সাবেক ভারতীয় আন্তর্জাতিক ক্রিকেটার। এছাড়াও, ভারতের চলচ্চিত্র জগতে তার পদচারণ ঘটেছে। ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে তামিলনাড়ুর প্রতিনিধিত্ব করেন তিনি। ভারত এ দলেরও সদস্য ছিলেন। দলে তিনি মূলতঃ ব্যাটসম্যান হিসেবে খেলতেন। বামহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।
খেলোয়াড়ী জীবন
মূলতঃ তামিলনাড়ু দলে খেললেও ঘরোয়া ক্রিকেটে ২০০৫-০৬ ও ২০০৬-০৭ মৌসুমে কেরালা এবং ২০০৭-০৮ মৌসুমে আসামের পক্ষে খেলেন।
নিজ শহর চেন্নাইয়ে ২৮ জানুয়ারি, ১৯৯৯ তারিখে পাকিস্তানের বিপক্ষে তার টেস্ট অভিষেক ঘটে। বেশ সাহসী ও খেলায় নিজস্ব শারীরিক ভঙ্গীমায় দ্রুত সফলতা লাভ করেন। ওয়াসিম আকরাম, ওয়াকার ইউনুস ও শোয়েব আখতারের ত্রি-মূখী পেস আক্রমণ রুখে দেয়ার পাশাপাশি সাকলাইন মুশতাক ও মুশতাক আহমেদের স্পিনের বিরুদ্ধে লড়াই করেন। সিরিজে জোড়া শতক হাঁকান ও আকস্মিকভাবে ধারণা করা হয় যে, ভারত দল বিশ্বমানের উদ্বোধনী ব্যাটসম্যানের সন্ধান পেয়েছে।
খেলার ধরন
প্রথম ছয় টেস্টেই তার ব্যাটিং গড় ৫০ পেরিয়ে যায় ও খুব সহজেই শীর্ষসারির বোলারদের আক্রমণের বিপরীতে খেলতে পারতেন। ক্রিকেটপ্রেমীরা তার ত্রুটিপূর্ণ পায়ের কারুকাজ সনাক্ত করেন ও উপমহাদেশের বাইরে তিনি সফলকাম হবেন বলে ধারণা পোষণ করেন। বিশেষ করে অস্ট্রেলীয় পেস বোলারদের উপযোগী বাউন্সি পিচ হলে তো কথাই নেই। রমেশ সেখানেও তার ক্রীড়াশৈলী প্রদর্শন করেন। তবে, ঐ রানগুলোকে তিন অঙ্কের কোঠায় নিতে তাকে যথেষ্ট বেগ পেতে হয়েছিল। কিন্তু, ২০০১ সালে শ্রীলঙ্কা সফর শেষে দল থেকে বাদ পড়েন। ঐ সফরে ৬ ইনিংসের ৫টিতেই ৩০-এর কোঠা অতিক্রম করেন। কেবলমাত্র একটিতে অর্ধ-শতক পেয়েছিলেন।
ব্যক্তিগত জীবন
২০০২ সালে অপর্ণা নাম্নী এক রমণীর পাণিগ্রহণ করেন। তাদের সংসারে এক কন্যা ও এক পুত্র রয়েছে।
এপ্রিল, ২০০৮ সালে মুক্তিপ্রাপ্ত তামিল চলচ্চিত্র সন্তোষ সুব্রামনিয়ামে অভিনয় করেন।  এছাড়াও প্রথমবারের মতো পত্তা পত্তি ৫০/৫০ চলচ্চিত্রে কেন্দ্রীয় ভূমিকায় অবতীর্ণ হন।
তানজুং পেলেপস বন্দর
তানজুং পেলেপস বন্দর (পিটিপি, জাতিসংঘ / লোকোড: মাইটিটিপিপি) মালয়েশিয়ায় জোহর বাহুর জেলার, জোহর, শহরে অবস্থিত একটি কনটেইনার বন্দর এবং এপিএম টার্মিনাল-এর গ্লোবাল টার্মিনাল নেটওয়ার্কের অংশ, যা যৌথ ভাবে গড়ে উঠেছে। ১৯৯৯ সালের ১০ অক্টোবর তিন মাসের পরিক্ষামূলক পরিচালনা বন্দরটি তার প্রথম জাহাজ গ্রহণ করে, এটি ৫৭১ দিনের পরিচালনা শেষে ১ মিলিয়ন বিশ ফুট সমতুল্য ইউনিট (টিইউ) সঙ্গে দ্রুততম বৃদ্ধিপাপ্ত বন্দর হিসেবে বিশ্ব রেকর্ড স্থাপন করে। ভাল কর্মক্ষমতা বন্দর এর ভাগ্য সীল, এবং এটি আনুষ্ঠানিকভাবে মালয়েশিয়ার প্রধানমন্ত্রী, টুন ড. মহাথির মোহাম্মদ দ্বারা ১৩ ই মার্চ, ২০০ তারিখে চালু হয়।
বৃদ্ধি
উন্নতি বন্দর দর্শনীয় বৃদ্ধি রেজিস্টার অব্যাহত। ১৯৯৯ সালের শেষের দিকে, টার্মিনালটি ২০,৬৯৬ টি বিশ-ফুট সমতুল্য ইউনিট (টিইইউ) পরিচালনা করেছিল, যা ২০০০ সালে ৪২৩,৭১০ টিইউ, ২০০১ সালে ২.০৫ মিলিয়ান টিইইউ এবং ২০০২ সালে ২.৬৭ মিলিয়ন টিইইউ এবং ২০০৩ সালে ৩.৪৮ মিলিয়ন টিইইউ-তে পোর্ট ক্লাং ও এর বাইরে এর ফলে মালয়েশিয়া এর বৃহত্তম বন্দর হিসাবে নিজেকে প্রতিষ্ঠিত। ২০০৪ সালে, এটি ১৫.৩% বৃদ্ধি পেয়ে ৪,০২০,৪২১ টিইউ এবং বিশ্বের ১৬ তম ব্যস্ততম কনটেইনার বন্দর হিসাবে এসেছিল।
সুবিধা
বর্তমান বন্দরের ৫ কিলোমিটার রৈখিক ভার্ফ দৈর্ঘ্যের সঙ্গে ১৪ বার্থ এবং একটি ১২ মিলিয়ন বর্গ মিটার কন্টেইনার ইয়ার্ড রয়েছে যার মজুত স্থানে  প্রায় ২১৪,০০০ টিইইউ, ৩৮,০০০ স্থল স্লট এবং ৫,০৮০ টি রাইফার পয়েন্ট রয়েছে। ২৫ টি সারির আউটরিচ দিয়ে ৫২ টি সুপার পোস্ট-প্যানাম্যাক্স ক্যু ক্রেনস, ৮ টি (ইইই ক্রেন) এবং ১১ টির মধ্যে ২২ টি সারি বহির্ভূত এবং ডুয়েল হুইস্ট ৪০ টি পিক, ২২ টি সারি আউটরিচ এবং টুইন ২0 লিফটের মাধ্যমে সার্ফ করা হয়। বন্দরের মোট ক্ষমতা আজ প্রতি ১০.৫ মিলিয়ন টিইইউ প্রতি বছরে ম১৭৪ টি রাবার টায়ার্ড গ্যান্টি ক্রেন এবং ৩৯০ প্রাইম মুভারের কনটেইনার সুবিধা প্রায় চালানো হয়।
পেনিনসুলার মালয়েশিয়ার এক্সপ্রেসওয়ে নেটওয়ার্কে সরাসরি সংযোগ স্থাপনের পাশাপাশি বন্দরটিও ৪-ট্র্যাকের রেল টার্মিনালের মাধ্যমে দক্ষিণের দক্ষিণ থাইল্যান্ড থেকে উত্তরে উত্তর থাইল্যান্ড পর্যন্ত বিস্তৃত যে উপদ্বীপের মালবাহী রেল ব্যবস্থার সাথে যুক্ত। একটি ১৪-লেন গেট টার্মিনাল এবং ৬-লেনের এফটিজেড (ফ্রি ট্রেড জোন) রাস্তা দিয়ে আমদানি করা আমদানি ও রপ্তানিকারক কনটেইনারের জন্য একটি মসৃণ চলাচলের সময় নিশ্চিত করে। পোর্ট উন্নয়ন এলাকা পোর্ট টার্মিনাল জন্য ২,০০০ একর এবং বিনামূল্যে বাণিজ্য অঞ্চল জন্য ১,৫০০ একর গঠিত। বন্দরটি ১৫-২৯ মিটারের গভীরতা (খসড়া) সহ প্রাকৃতিকভাবে গভীর আশ্রয়কেন্দ্র এবং ৭২০ মিটারের বাঁক বেইসটি সহজেই চলাচলের জন্য যে কোনও জাহাজকে অনুমোদন করে। বন্দরের সম্পূর্ণ মাস্টার প্ল্যানে  ১৫০ মিলিয়ন টিইইউ টার্মিনাল হ্যান্ডলিং ক্ষমতা নিয়ে ৯৫ বার্থ  পরিকল্পনা করে, এটি দক্ষিণ পূর্ব এশিয়ার একমাত্র বন্দর যার ফলে ক্রমবর্ধমান কনটেইনার ট্র্যাফিক হ্যান্ডেল করার দীর্ঘমেয়াদী সম্ভাবনা রয়েছে। মালভূমিতে মালামাল-সিঙ্গাপুরের দ্বিতীয় লিংক থেকে পলাই নদীর মুখ থেকে বর্ধিত হওয়ার সম্ভাবনা রয়েছে।
মালয়েশিয়ার শহরের তালিকা
থাম্ব|শহরগুলি মালয়েশিয়ার মানচিত্রে দেখানো হয়েছে মালয়েশিয়ার শহরসমূহের তালিকা। মালয়শিয়াতে কিছু জনবহুল এলাকা আছে যাদের শহরের মর্যাদা দেয়া হয়েছে (bandar raya)। আইনগত ভাবে না হলেও আরো কিছু এলাকা আছে যাদেরকে স্থানীয়ভাবে শহর হিসাবে স্বীকৃতি দেয়া হয়।
থেওগ
থেওগ (Theog) ভারতের হিমাচল প্রদেশ রাজ্যের শিমলা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৬৫ মিটার (৬৪৪৬ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে থেওগ শহরের জনসংখ্যা হল ৩৭৫৪ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে থেওগ এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
রামকৃষ্ণ পরমহংসের শিষ্যগণ
স্বামী বিবেকানন্দ ব্যতীত রামকৃষ্ণ পরমহংস দেবের ষোড়শ সাক্ষাৎশিষ্য ছিলেন, যারা রামকৃষ্ণ পরমহংসের উপদেশ অনুযায়ী সন্ন্যাস গ্রহণ করেন। ভক্তগণের কাছে তারা পরমহংসের দূত নামেও পরিচিত। রামকৃষ্ণ-বিবেকানন্দ সংস্কারে এই ষোড়শ শিষ্যের অবদান সবচেয়ে গুরুত্বপূর্ণ। রামকৃষ্ণের প্রয়াণের পর স্বামী বিবেকানন্দ সন্ন্যাসী শিষ্যদের নিয়ে বরাহনগরে একটি পোড়ো বাড়িতে ওঠেন এবং গৃহী শিষ্যদের অর্থসাহায্যে প্রথম মঠ প্রতিষ্ঠা করেন। শুরু হয় রামকৃষ্ণ মিশনের যাত্রা। রামকৃষ্ণ পরমহংসের নামে একাধিক প্রতিষ্ঠান স্থাপিত হয়েছে। রামকৃষ্ণ মঠ ও মিশন হল স্বামী বিবেকানন্দের স্থাপন করা প্রধান প্রতিষ্ঠানগুলির একটি। এটি স্থাপিত হয়েছে ১৮৯৭ সালে। স্বাস্থ্যরক্ষা, প্রাকৃতিক বিপর্যয়ে ত্রাণকার্য, গ্রাম ব্যবস্থাপনা, আদিবাসী কল্যাণ, প্রাথমিক ও উচ্চ শিক্ষা বিস্তারে রামকৃষ্ণ মিশন একাধিক শাখাকেন্দ্রের মাধ্যমে কাজ করে থাকে। রামকৃষ্ণ মিশনের কার্যকলাপ ভারতে হিন্দু পুনর্জাগরণ আন্দোলনের একটি অন্যতম প্রধান অঙ্গ হিসেবে গণ্য হয়। রামকৃষ্ণ পরমহংসের নামাঙ্কিত আরও কয়েকটি প্রতিষ্ঠান রয়েছে। ১৯২৩ সালে স্বামী অভেদানন্দ প্রতিষ্ঠা করেছিলেন শ্রীরামকৃষ্ণ বেদান্ত মঠ (বেদান্ত সোসাইটি)। ১৯২৯ সালে রামকৃষ্ণ মিশনের কয়েক জন বিক্ষুব্ধ সদস্য স্থাপন করেন রামকৃষ্ণ সারদা মঠ। ১৯৭৬ সালে স্বামী নিত্যানন্দ স্থাপন করেন রামকৃষ্ণ বিবেকানন্দ মিশন। ১৯৫৯ সালে রামকৃষ্ণ মঠ ও মিশনের ভগিনী সংগঠন হিসেবে স্থাপিত হয় শ্রীসারদা মঠ ও রামকৃষ্ণ সারদা মিশন।
স্বামী বিবেকানন্দ
স্বামী বিবেকানন্দ ছিলেন একজন হিন্দু সন্ন্যাসী, দার্শনিক, লেখক, সংগীতজ্ঞ এবং ঊনবিংশ শতাব্দীর ভারতীয় অতীন্দ্রিয়বাদী রামকৃষ্ণ পরমহংসের প্রধান শিষ্য। বিবেকানন্দের পিতৃপ্রদত্ত নাম ছিল নরেন্দ্রনাথ দত্ত। ১৮৬৩ খ্রিষ্টাব্দে ১২ জানুয়ারি উত্তর কলকাতার সিমলা অঞ্চলে তিনি জন্মগ্রহণ করেছিলেন। ১৮৮১ খ্রিষ্টাব্দের নভেম্বর মাসে এফএ পরীক্ষার জন্য প্রস্তুত হওয়ার সময় রামচন্দ্র দত্ত একবার নরেন্দ্রনাথকে সুরেন্দ্রনাথ মিত্রের বাড়িতে নিয়ে যান। সেখানে রামকৃষ্ণ পরমহংস দেবকে ধর্মোপদেশ দানের জন্য নিমন্ত্রণ জানানো হয়, এটিই ছিল রামকৃষ্ণ পরমহংসদেব ও তরুণ নরেন্দ্রনাথের প্রথম সাক্ষাৎকার। পরে নরেন্দ্রনাথের সঙ্গীতপ্রতিভায় মুগ্ধ হয়ে রামকৃষ্ণ পরমহংস দেব তাকে দক্ষিণেশ্বরে নিমন্ত্রণ করেন।
১৮৮৪ খ্রিষ্টাব্দে নরেন্দ্রনাথের পিতা হঠাৎ মারা গেলে ও ঋণদাতারা ঋণশোধের জন্য তাদের তাগাদা দিতে শুরু করে এবং আত্মীয়স্বজনরা তাদের পৈতৃক বাসস্থান থেকে উৎখাত করার চেষ্টা শুরু করে। তিনি চাকরির অনুসন্ধান শুরু করেন এবং ঈশ্বরের অস্তিত্ব সম্পর্কে সন্দিহান হয়ে ওঠেন। কিন্তু একই সময়ে দক্ষিণেশ্বরে রামকৃষ্ণ পরমহংস দেবের সান্নিধ্যে তিনি শান্তি পেতে থাকেন। এরপর নরেন্দ্রনাথ ঈশ্বর-উপলব্ধির জন্য সংসার ত্যাগ করতে মনস্থ করেন এবং রামকৃষ্ণ পরমহংস দেবকে গুরু বলে মেনে নেন। ১৮৮৫ খ্রিষ্টাব্দে রামকৃষ্ণ পরমহংস দেবের গলার ক্যান্সার ধরা পড়লে নরেন্দ্রনাথসহ রামকৃষ্ণ পরমহংস দেবের অন্যান্য শিষ্যগণ তার সেবা-যত্ন করেন। এই সময়ও নরেন্দ্রনাথের ধর্মশিক্ষা চলতে থাকে। কাশীপুরে নরেন্দ্রনাথ নির্বিকল্প সমাধি লাভ করেন। নরেন্দ্রনাথ ও অন্যান্য কয়েকজন শিষ্য এই সময় রামকৃষ্ণ পরমহংস দেবের কাছ থেকে সন্ন্যাস ও গৈরিক বস্ত্র লাভ করেন। এভাবে রামকৃষ্ণ শিষ্যমণ্ডলীতে প্রথম সন্ন্যাসী সংঘ স্থাপিত হয়। রামকৃষ্ণ পরমহংস দেব নরেন্দ্রনাথকে শিক্ষা দেন মানব সেবাই ঈশ্বরের শ্রেষ্ঠ সাধনা।
রামকৃষ্ণ পরমহংস দেবের মৃত্যুর পর তার ভক্ত ও অনুরাগীরা তার শিষ্যদের সাহায্য করা বন্ধ করে দেন। নরেন্দ্রনাথ ও অন্যান্য শিষ্যেরা বসবাসের জন্য নতুন বাসস্থানের খোঁজ শুরু করেন। অনেকে বাড়ি ফিরে গিয়ে গৃহস্থ জীবন যাপন করতে থাকেন। অবশিষ্ট শিষ্যদের নিয়ে নরেন্দ্রনাথ উত্তর কলকাতার বরাহনগর অঞ্চলে একটি ভাঙা বাড়িতে নতুন মঠ প্রতিষ্ঠা করার কথা চিন্তা করেন। বরাহনগর মঠ হল রামকৃষ্ণ মঠের প্রথম ভবন। এই মঠে নরেন্দ্রনাথ ও অন্যান্য শিষ্যেরা ধ্যান ও কঠোর ধর্মানুশীলন অভ্যাস করতেন।
নরেন্দ্রনাথের গুরুভ্রাতা বাবুরামের মা নরেন্দ্রনাথ ও অন্যান্য সন্ন্যাসীদের আঁটপুর গ্রামে আমন্ত্রণ জানান। আঁটপুরেই বড়দিনের পূর্বসন্ধ্যায় নরেন্দ্রনাথ ও আটজন শিষ্য আনুষ্ঠানিকভাবে সন্ন্যাস গ্রহণ করেন। নরেন্দ্রনাথ গ্রহণ করেন "স্বামী বিবেকানন্দ" নাম।
right|thumb|[[অদ্বৈত আশ্রম, মায়াবতী, রামকৃষ্ণ মঠের একটি শাখা, প্রতিষ্ঠাকাল মার্চ ১৯, ১৮৯৯ খ্রিস্টাব্দ, পরবর্তীতে স্বামী বিবেকানন্দের অনেক লেখা প্রকাশ করে, বর্তমানে "প্রবুদ্ধ ভারত" সাময়িকী প্রকাশ করে]]
১৮৯৭ খ্রিষ্টাব্দের ১ মে কলকাতায় বিবেকানন্দ প্রতিষ্ঠা করেন ধর্ম প্রচারের জন্য সংগঠন "রামকৃষ্ণ মঠ" এবং সামাজিক কাজের জন্য সংগঠন "রামকৃষ্ণ মিশন"। এটি ছিল শিক্ষামূলক, সাংস্কৃতিক, চিকিৎসা-সংক্রান্ত এবং দাতব্য কাজের মধ্য দিয়ে জনগণকে সাহায্য করার এক সামাজিক-ধর্মীয় আন্দোলনের প্রারম্ভ। রামকৃষ্ণ মিশনের আদর্শের ভিত্তি হচ্ছে কর্ম যোগ। স্বামী বিবেকানন্দের দ্বারা দুটি মঠ প্রতিষ্ঠিত হয়েছিল যার মধ্যে কলকাতার কাছে বেলুড়ের মঠটি রামকৃষ্ণ মঠ ও মিশনের প্রধান কার্যালয় করা হয়েছিল এবং অন্যটি হিমালয়ের মায়াবতীতে আলমোড়ার নিকটে অদ্বৈত আশ্রম নামে পরিচিত এবং পরে তৃতীয় মঠটি মাদ্রাজে প্রতিষ্ঠা করা হয়েছিল। ইংরেজিতে প্রবুদ্ধ ভারত ও বাংলায় উদ্বোধন নামে দুটি সাময়িকী চালু করা হয়েছিল।
৪ জুলাই ১৯০২ খ্রিষ্টাব্দে ধ্যানরত অবস্থায় তিনি মৃত্যু বরণ করেন, তার শিষ্যদের মতে, বিবেকানন্দের মহাসমাধি ঘটেছিল।
স্বামী ব্রহ্মানন্দ
দেখুন:স্বামী ব্রহ্মানন্দ (১৮৬৩-১৯২২)
স্বামী ব্রহ্মানন্দ ছিলেন প্রসিদ্ধ বাঙালি সন্ন্যাসী ও রামকৃষ্ণ পরমহংসের অন্যতম প্রধান শিষ্য। শ্রীরামকৃষ্ণ তাকে নিজের ভাবসন্তানের মর্যাদা দেন। ব্রহ্মানন্দের পিতৃপ্রদত্ত নাম ছিল রাখালচন্দ্র ঘোষ। ১৮৬৩ সালের ২১শে জানুয়ারি কলকাতার নিকটস্থ বসিরহাট মহকুমার শিকরা-কুলীনগ্রামে পিতা আনন্দমোহন ঘোষের ঘরে জন্মগ্রহণ করেন। রাখাল ছোটবেলা থেকে ঈশ্বরে আসক্ত ছিলেন এবং শৈশব থেকেই ধ্যান অনুশীলন করতেন। বারো বছর বয়সে তাকে পড়াশোনার জন্য কলকাতায় পাঠান হয়।
তার জন্মের আগে তার গুরু রামকৃষ্ণ পরমহংসদেব স্বপ্নদর্শন পেয়েছিলেন যে দেবী তাকে একটি শিশু দেখান পরবর্তীতে যিনি তার পুত্র হবেন। রাখাল দক্ষিণেশ্বরে আসার সাথে সাথে শ্রী রামকৃষ্ণ পরমহংস তাকে সেই শিশু বলে স্বীকৃতি দেন এবং তার সাথে পুত্রের মতো আচরণ করেন। কয়েকবার তার সান্নিধ্যে আসার পর রাখাল শ্রীরামকৃষ্ণের সাথে স্থায়ীভাবে বসবাসের জন্য দক্ষিণেশ্বরে আসেন। গুরু নির্দেশনায় তিনি তীব্র আধ্যাত্মিক অনুশাসন অনুশীলন করা শুরু করেন এবং গূঢ় আধ্যাত্মিক শক্তি অর্জন করেন। ১৮৮৬ সালে গুরুর মৃত্যুর পর যখন বরানগরে নতুন সন্ন্যাসী ভ্রাতৃত্ব গঠিত হয়, রাখাল তাতে যোগ দেন। তিনি সন্ন্যাস গ্রহণ করেন এবং ব্রহ্মানন্দ নাম ধারণ করেন। দুই বছর পরে তিনি বরানগর মঠ ত্যাগ করেন এবং কিছু সময়ের জন্য একজন পরিব্রাজক সন্ন্যাসী হয়ে বারাণসী, ওঁকারনাথ, বৃন্দাবন, হরিদ্বার এবং অন্যান্য স্থানে ভ্রমণ করে গভীর মননশীল জীবনযাপন শুরু করেন। এই সময়কালে তিনি অদ্বৈতবাদী অভিজ্ঞতার সর্বোচ্চ শিখর অতিক্রম করেন এবং টানা কয়েকদিন সমাধিতে নিমগ্ন থাকতেন বলে জানা যায়। ১৮৯০ সালে তিনি মঠে ফিরে আসেন। ১৮৯৭ সালে ভারতে ফিরে আসার পর স্বামী বিবেকানন্দ যখন সন্ন্যাস জীবনকে নতুন সংজ্ঞা দিতে পরিকর হন, তখন স্বামী ব্রহ্মানন্দ তাকে আন্তরিকভাবে সমর্থন করেছিলেন। এই দুই সন্ন্যাসী গুরুভাইয়ের মধ্যে গভীর ভ্রাতৃত্ব বেশ সমাদৃত ছিল।
১৮৯৭ সালের ১লা মে কলকাতার বাগবাজারে রামকৃষ্ণ মিশনের একটি সংগঠন গঠিত হলে স্বামী বিবেকানন্দ এর সাধারণ সভাপতি নির্বাচিত হন এবং স্বামী ব্রহ্মানন্দ প্রথম এবং একমাত্র কলকাতার সভাপতি নির্বাচিত হন। বেলুড় মঠ প্রতিষ্ঠার পর স্বামী বিবেকানন্দ যখন রামকৃষ্ণ মঠকে একটি ট্রাস্ট হিসাবে নিবন্ধিত করেন, তখন স্বামী ব্রহ্মানন্দ এর সভাপতি হন। জীবনের শেষ দিন পর্যন্ত তিনি এই পদে অধিষ্ঠিত ছিলেন।
সভাপতি হিসাবে তাঁর মেয়াদকালে রামকৃষ্ণের উপদেশের ব্যাপক প্রসার ঘটে এবং ভারতে এবং বিদেশে বেশ কয়েকটি নতুন শাখা কেন্দ্র খোলা হয়। স্বামী বিবেকানন্দ একটি সমিতি হিসাবে প্রতিষ্ঠা করা রামকৃষ্ণ মিশন তার সময়ে পুনরুজ্জীবিত এবং নিবন্ধিত হয়েছিল। তার শিষ্য যোগীন্দ্রনাথ ঠাকুর ১৯১২ সালে বরানগর, কলকাতায় তার নামে "ব্রহ্মানন্দ বালকশ্রম" নামে একটি স্কুল প্রতিষ্ঠা করেছিলেন, যা এখন বরানগর রামকৃষ্ণ মিশন আশ্রম উচ্চ বিদ্যালয় হিসাবে পরিচিত। প্রশাসনের তার দক্ষ গুণাবলীর জন্য, স্বামী বিবেকানন্দ তাকে 'রাজা' উপাধি দিয়েছিলেন এবং তারপর থেকে তিনি শ্রদ্ধার সাথে সকলের দ্বারা 'রাজা মহারাজ' নামে পরিচিত হন। তিনি ছিলেন শ্রীরামকৃষ্ণের ছয়জন শিষ্যের একজন যাঁকে গুরু ঈশ্বরকোটী বলে গণ্য করতেন।
তিনি তার জীবনের দীর্ঘ সময় পুরী এবং ভুবনেশ্বরে কাটিয়েছেন। তিনি পুরী এবং ভুবনেশ্বরে রামকৃষ্ণ আশ্রম স্থাপনের জন্য কাজ করেন। ১৯২২ সালের ১০ই এপ্রিল তিনি অসুস্থতার কারণে ইহলোক ত্যাগ করেন। বেলুড় মঠে যেখানে তাঁর দেহ সমাধিস্থ করা হয় সেখানে তাঁর স্মৃতিতে একটি মন্দির রয়েছে।
স্বামী তুরীয়ানন্দ
দেখুন:স্বামী তুরীয়ানন্দ (১৮৬৩-১৯২২)